S'arabische Alphabet håd si aus'm Nabatäischn Alphabet außa entwückid, des wås zum Vaschriftlichn vum nabatäischn Aramäisch gnumma woan is. De öidestn bekãnntn Texte im arabischn Alphabet san ausm spädn viatn Joahundat und san im heidign Süd-Jordanien (50 km östli vu da Håfnståd Akaba) gfundn woan. De öideste datiade Vawendung is a dreispråchige Inschrift vum Joa 512 aus Zebed in Sürien. Aus da voaislamischn Zeid kennd ma åwa netta a Hãndvoi Inschriftn, wås aa an dea Såch liegt, dass de Araba de Schrift east kuaz voa'm Mohammed seim Lem ãgnumma håm.